turjo4nis/wikipedia-bn-dump-20250701 huggingface dataset:
সেন্ট লুসিয়া জাতীয় ফুটবল দল

সেন্ট লুসিয়া জাতীয় ফুটবল দল () হচ্ছে আন্তর্জাতিক ফুটবলে সেন্ট লুসিয়ার প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট লুসিয়ার ফুটবলের সর্বোচ্চ নিয়ন্ত্রক সংস্থা সেন্ট লুসিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৮৬ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৯ সালের ১৮ই জুন তারিখে, সেন্ট লুসিয়া প্রথমবারের মতো আন্তর্জাতিক খেলায় অংশগ্রহণ করেছে; জ্যামাইকার কিংস্টনে অনুষ্ঠিত সেন্ট লুসিয়া জ্যামাইকার মধ্যকার উক্ত ম্যাচটি ১–১ গোলে ড্র হয়েছে।

৯,০০০ ধারণক্ষমতাবিশিষ্ট জর্জ অডলাম স্টেডিয়ামে পিতোন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেন্ট লুসিয়ার রাজধানী ক্যাট্রিজে অবস্থিত। বর্তমানে এই দলের ম্যানেজারের দায়িত্ব পালন করছেন জামাল শাবাজ এবং অধিনায়কের দায়িত্ব পালন করছেন এক্লেয়ারের রক্ষণভাগের খেলোয়াড় পার্নেল উইলিয়ামস।

সেন্ট লুসিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সেন্ট লুসিয়া এপর্যন্ত একবারও অংশগ্রহণ করতে সক্ষম হয়নি।

কার্ট ফেডেরিক, পার্নেল উইলিয়ামস, শেল্ডন এমানুয়েল, টাইটাস এলভা এবং ক্লিফ ম্যাগনাম ভালসিনের মতো খেলোয়াড়গণ সেন্ট লুসিয়ার জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০০৩ সালের এপ্রিল মাসে প্রকাশিত র‌্যাঙ্কিংয়ে সেন্ট লুসিয়া তাদের ইতিহাসে সর্বোচ্চ অবস্থান (১০৮তম) অর্জন করে এবং ২০১০ সালের মার্চ মাসে প্রকাশিত র‌্যাঙ্কিংয়ে তারা ১৯২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেন্ট লুসিয়ার সর্বোচ্চ অবস্থান হচ্ছে ১৩৩তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ সেন্ট লুসিয়া জাতীয় ফুটবল দল  
 কনকাকাফ-এ সেন্ট লুসিয়া জাতীয় ফুটবল দল 

সেন্ট লুসিয়া জাতীয় ফুটবল দল
উত্তর আমেরিকার জাতীয় ফুটবল দল
ক্যারিবীয় জাতীয় ফুটবল দল
রাবণহাতা

রাবণহাতা হল ভারত, শ্রীলঙ্কা এবং আশেপাশের অঞ্চলে ব্যবহৃত একটি  ধনুকসদৃশ ও বেহালা বা বীণাজাতীয় এবং তারযুক্ত প্রাচীন বাদ্যযন্ত্র। রাবণহাতা ছাড়াও অঞ্চলভেদে এটি রাবণহত্ত, রাবণহস্ত, রাবণহত্থ, রাবণস্ত্রোণ এবং রাবণ হস্তবীণা ইত্যাদি নামে পরিচিত। কেউ কেউ এটিকে বেহালার পূর্বপুরুষ বলেও মনে করে থাকেন।

গঠনশৈলী 
রাবণহাতার মূল শব্দোৎপাদক অংশ বা সাউন্ড বক্সের কাঠামোটি লাউ, অর্ধেক নারিকেলের খোল বা কাঠের ফাঁপা স্তম্ভ দিয়ে তৈরি করা হয় এবং সবশেষে ছাগল বা অন্য কোন প্রাণীর চামড়া দিয়ে মূলকাঠামো ঢেকে দেওয়া হয়। এতে কাঠ বা বাঁশের একটি ঘাড় সংযুক্ত থাকে।

আধুনিক ব্যবহার 

আধুনিক কালে ই বাদ্যযন্ত্রটি শ্রীলঙ্কান সুরকার ও বেহালাবাদক দীনেশ সুবসিংহে দ্বারা পুনর্জাগরিত হয়েছে। তিনি রাবণ নদ ও করুণা নদী সহ তার বেশ কিছু গানে বাদ্যযন্ত্রটি ব্যবহার করেছেন। 

ইউরোপীয় পরীক্ষামূলক লোকসঙ্গীত দল হেইলুং তাদের ওফনির এবং ফুথা উভয় অ্যালবামেই রাবণহাতার ব্যবহার করেছে।

তথ্যসূত্র 

ততযন্ত্র
ভারতীয় বাদ্যযন্ত্র
উপেন্দ্র মাধব

উপেন্দ্র মাধব (মূল নাম : বিনথা উপেন্দ্র রেড্ডি) একজন ভারতীয় চলচ্চিত্রের চিত্রনাট্যকার, পরিচালক এবং সংলাপ লেখক যিনি তেলুগু চলচ্চিত্রে তার কাজের জন্য পরিচিত। তিনি বাদশা, দুকুডু, আগডু এবং ব্রুস লি : দ্য ফাইটারের মত বক্স অফিসে সফল কাজের জন্য অধিক পরিচিতি পেয়েছেন।

নির্বাচিত চলচ্চিত্র

কর্মজীবন 
তিনি তেলুগু চলচ্চিত্র জগতে এসেছিলেন একজন পরিচালক হয়ে উঠতে। তিনি প্রিয়দর্শিনী রামের সাথে মানুডু এবং টসের সহকারী পরিচালক হিসাবে কাজ করেছিলেন এবং সরকারের জন্য কিছু কর্পোরেট চলচ্চিত্র এবং চলচ্চিত্র পরিচালনা করেন। তিনি বড় বাজেটের চলচ্চিত্রের পরিচালনা বিভাগে যোগদানের সুযোগ পান তবে একটি জিনিস তাকে অন্যটির দিকে পরিচালিত করে এবং তিনি ডুকুডুতে সহকারী লেখক হিসাবে লেখার পাশাপাশি চিত্রনাট্যকার হিসাবে কাজ করেন যা তাকে আরও চিত্রনাট্য রচনার দিকে পরিচালিত করে‌। পরিচালক হিসাবে তাঁর আত্মপ্রকাশটি ছিলেন ২০১৮ এমএলএ চলচ্চিত্রে।

পরিচালক হিসাবে

লেখক হিসাবে

ওয়েবসাইট এবং ব্লগ

তথ্যসূত্র

বহিঃসংযোগ 

 

জীবিত ব্যক্তি
ভারতীয় পুরুষ চিত্রনাট্যকার
তেলুগু ব্যক্তি
১৯৭৮-এ জন্ম
ধদ

ধদ () হলো বালিঘড়ি আকৃতির একধরনের ঐতিহ্যবাহী বাদ্যযন্ত্র, যা মূলত ভারতের পাঞ্জাবে প্রচলিত। সাধারণত ধদি গায়করা গান গাওয়ার সময় ধদ ব্যবহার করে থাকে। তবে ধদি ছাড়াও এই অঞ্চলের অন্যান্য লোকগায়করাও এটি ব্যবহার করে থাকে। অঞ্চলভেদে এটি ধদ্দ্ বা ধধ্ নামেও পরিচিত।

শৈলী ও বাদন 
কাঠ দিয়ে বালিঘড়ির আকৃতিতে (অর্থ্যাৎ মাঝখানে চিকন তবে দুপ্রান্তের দিকে ক্রমশ মোটা) ধদ তৈরি করা হয়। উভয় প্রান্ত পর্দাকে পরস্পরের সাথে দড়ি দিয়ে মূল কাঠামোর সাথে শক্ত করে বাঁধা হয় যা যন্ত্রটিকে দৃঢ়ভাবে একত্রে ধরে রাখতে সহায়তা করে। এর নকশাটি অন্যান্য ভারতীয় ঢাকগুলোর (যেমন-সাধারণ ডমরু, উডুকাই, ইডেক্কা) সাথে বেশ সাদৃশ্যপূর্ণ। ডমরুর প্রান্তগুলোতে আঘাত করার জন্য গিঁটযুক্ত আলাদা দড়ি ব্যবহার করা হয়, তবে ধদে এমন কোন আলাদা দড়ি ব্যবহার করা হয় না। ডমরু খুব দ্রুত কাঁপুনি/ঘোরানোর মাধ্যমে বাজানো হয় যাতে গিঁটযুক্ত দড়িগুলো তার প্রান্তে আঘাত করে শব্দ সৃষ্টি করে এবং তা কখনো কখনো কাঠি দিয়েও বাজানো হয়। উডুকাই এবং ধদ বাজানোর কৌশল প্রায় একই, তবে এদুটোর সামাজিক তাৎপর্য আলাদা। ধদ বাজানো হয় এর এক প্রান্তে আঙুলের সাহায্যে ঠোকা দিয়ে/আঘাত করার মাধ্যমে।

আরো দেখুন 

 ধদি
 পাঞ্জাবের সঙ্গীত
 সুজুমি

তথ্যসূত্র 

আনদ্ধযন্ত্র
পাঞ্জাবি সঙ্গীত
পাঞ্জাবের বাদ্যযন্ত্র
মিয়ানমার জাতীয় ফুটবল দল

মিয়ানমার জাতীয় ফুটবল দল () হচ্ছে আন্তর্জাতিক ফুটবলে মিয়ানমারের প্রতিনিধিত্বকারী পুরুষদের জাতীয় দল, যার সকল কার্যক্রম মিয়ানমারের ফুটবলের সর্বোচ্চ নিয়ন্ত্রক সংস্থা মিয়ানমার ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫০ সালের ১৭ই ফেব্রুয়ারি তারিখে, মিয়ানমার প্রথমবারের মতো আন্তর্জাতিক খেলায় অংশগ্রহণ করেছে; হংকংয়ে অনুষ্ঠিত উক্ত ম্যাচে মিয়ানমার হংকংয়ের কাছে ৫–২ গোলের ব্যবধানে পরাজিত হয়েছে।

৫০,০০০ ধারণক্ষমতাবিশিষ্ট থুয়ুন্না স্টেডিয়ামে এশীয় সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মিয়ানমারের ইয়াঙ্গুনে অবস্থিত। বর্তমানে এই দলের ম্যানেজারের দায়িত্ব পালন করছেন অঁতোয়ান হে এবং অধিনায়কের দায়িত্ব পালন করছেন সুখোথাইয়ের রক্ষণভাগের খেলোয়াড় জাও মিন তুন।

মিয়ানমার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে মিয়ানমার এপর্যন্ত মাত্র ১ বার অংশগ্রহণ করেছে, উক্ত প্রতিযোগিতায় তাদের সাফল্য হচ্ছে ১৯৬৮ এএফসি এশিয়ান কাপের রানার-আপ হওয়া। এছাড়াও, এএফসি চ্যালেঞ্জ কাপে মিয়ানমারের সেরা সাফল্য হচ্ছে চতুর্থ স্থান অর্জন করা।

জাও মিন তুন, ডেভিড তান, ইয়ান অং কোয়াও, মিও লাইং উইন এবং কিয়াও কো কোর মতো খেলোয়াড়গণ মিয়ানমারের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৬ সালের এপ্রিল মাসে প্রকাশিত র‌্যাঙ্কিংয়ে মিয়ানমার তাদের ইতিহাসে সর্বোচ্চ অবস্থান (৯৭তম) অর্জন করে এবং ২০১২ সালের আগস্ট মাসে প্রকাশিত র‌্যাঙ্কিংয়ে তারা ১৮২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মিয়ানমারের সর্বোচ্চ অবস্থান হচ্ছে ৩২তম (যা তারা ১৯৭৩ সালে অর্জন করেছিল) এবং সর্বনিম্ন অবস্থান হচ্ছে ১৯১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ মিয়ানমার জাতীয় ফুটবল দল  
 এএফসি-এ মিয়ানমার জাতীয় ফুটবল দল 

মিয়ানমার জাতীয় ফুটবল দল
এশিয়ার জাতীয় ফুটবল দল
ধদি

ধদি বা ধাদি () বলা হয় সেই সকল গায়ককে যারা পাঞ্জাবের লোকজ বাদ্যযন্ত্র ধদ ও সারেঙ্গি ব্যবহার করে গীতসংহিতা গেয়ে থাকেন। কাহ্ন সিং নাভের মহান কোষ অনুসারে ধদির সংজ্ঞাটি হল (ধদি হলেন তিনি) "যিনি যোদ্ধাদের জন্য ধদ বাজিয়ে/গান গেয়ে থাকেন"। শিখ গুরুদের সময় ধদি ছিল স্বতন্ত্র সঙ্গীতশিল্পীদের একটি দল। ধদিরা কোথাও কোথাও ধাদি নামেও পরিচিত।

ইতিহাস 
শিখ গুরুদের মতানুসারে, এটা স্পষ্ট যে ধাদিদের শত বছরের পুরনো ইতিহাস রয়েছে। ষষ্ঠ শিখগুরু গুরু হরগোবিন্দ ধাদি শিল্পের লালন ও প্রচার করেছিলেন এবং ধাদির ঐতিহ্যকে জমিদার বা শাসকদের প্রশংসার মধ্য দিয়ে সত্য ঈশ্বরের প্রশংসামূলক গানে রূপান্তরিত করেছিলেন। ধাদির উৎপত্তি হয়েছিল মূলত ষষ্ঠ শিখগুরু গুরু হরগোবিন্দের সময়কালে। গুরু হরগোবিন্দ যখন শিখ উচ্চ আদালত, আকল তখ্ত প্রতিষ্ঠা করেছিলেন তখন গুরুগ্রন্থ সাহেব থেকে পূর্বরচিত গুরুবানি গান গাওয়ার ধাদিদেরকেও প্রতিষ্ঠা করেছিলেন।

ধদি জটা 

ধদি জাঠা (জাঠা মানে দল) হল সাধারণত ধদিদের একটি সংবদ্ধ দল বা ব্যান্ড যা সাধারণত তিন বা চারজন ধদি নিয়ে গঠিত হয়। এর মধ্যে একজন থাকেন সারেঙ্গি বাদক, দু'জন ধদি বাদক এবং একজন কথক যিনি বক্তৃতার মাধ্যমে গল্প বর্ণনা করেন।

কয়েকটি উল্লেখযোগ্য ধদি জাঠা বা ধদি দল হলো

 ধদি জাঠা যশবন্ত শিংহ তান
 সারেঙ্গী কুলদীপ সিংহ
 ধাদি কুলদীপ সিংহ
 ধাদি লস্কর সিংহ
 প্রয়াত ধাদি পাল সিংহ পাঁচি

তথ্যসূত্র 

পাঞ্জাবি সঙ্গীতশিল্পী
পাঞ্জাবি সঙ্গীত
শিখদের ইতিহাস
পাঞ্জাবি সংস্কৃতি
সোলাপুরী বিছানার চাদর

সোলাপুরী বিছানার চাদর হল ভারতের মহারাষ্ট্র রাজ্যের সোলাপুর শহরে তৈরি একটি সুতীর বিছানার চাদর। এই চাদর ভারতে জনপ্রিয় এবং এগুলি হস্ত চালিত তাঁত ব্যবহার করে তৈরি করা হয়। এগুলি তাদের নকশা এবং স্থায়িত্বের জন্য পরিচিত। মহারাষ্ট্রের প্রথম ভৌগোলিক নির্দেশক (জিআই) মর্যাদা অর্জনকারী পণ্যটি ছিল সোলাপুরী চাদর।

ইতিহাস
সোলাপুর বয়নসংক্রান্ত শিল্পের জন্য পরিচিত। এক সময় এখানে এশিয়ার বৃহত্তম সূতাকল ছিল।  মনে করা হয় সোলাপুরের তাঁত শিল্পের বিকাশ শুরু হয়েছিল পেশওয়াদের শাসনকালে। এই শিল্পে অসংখ্য ছোট ছোট স্বাধীন কারিগর তাঁতি ছিল। প্রতিটি কারিগরের বাড়িতে একটি বা দুটি তাঁত ছিল যেটি সাধারণত পরিবারের প্রধান দ্বারা পরিচালিত হত। পরিবারের সকলে মিলে কাজ করত। মহিলা এবং শিশুরা কিছু প্রস্তুতিমূলক কাজে এবং কিছু ক্ষেত্রে রং করার ক্ষেত্রে মূল তাঁতীকে সহায়তা করত। ১৯৭০-এর দশকে ভারতে আধুনিক কারখানার উত্থানের ফলে স্থানীয় হস্ত-চালিত তাঁত শিল্পের সংস্থায় বদল আসে।
১৯৫০-এর দশক থেকে দক্ষিণ ভারতের পদ্মশালী তাঁতিরা সোলাপুরী চাদর তৈরি করেছে। অনেক সংস্থাও সোলাপুর জেলায় চাদর তৈরি করে।

রফতানি
ভারতের মধ্যে মহারাষ্ট্র ছাড়াও, কর্ণাটক, তেলেঙ্গানা, অন্ধ্র প্রদেশ, মধ্য প্রদেশ, গুজরাত, রাজস্থান ইত্যাদি অঞ্চলে সোলাপুরী চাদরের চাহিদা রয়েছে। এছাড়াও সংযুক্ত আরব আমিরাত, কুয়েত, দক্ষিণ আফ্রিকা, মার্কিন যুক্তরাষ্ট্র, যুক্তরাজ্য এবং কানাডায়ও এর চাহিদা রয়েছে।

আরও দেখুন
ব্যাড়গি লঙ্কা
ইলকাল শাড়ি
নবলগুন্দের দরি

তথ্যসূত্র

বহিঃসংযোগ
SOLAPUR TEXTILES WEBSITE 
 Solapur Textiles at Instagram

ভারতের শিল্পকলা
ভারতীয় পোশাক
বিছানাপত্র
ভারতের বস্ত্রবয়ন কলা
সোলাপুর জেলা
মহারাষ্ট্রের ভৌগোলিক নির্দেশক
সাঁউ তুমি ও প্রিন্সিপি জাতীয় ফুটবল দল

সাঁউ তুমি ও প্রিন্সিপি জাতীয় ফুটবল দল () হচ্ছে আন্তর্জাতিক ফুটবলে সাঁউ তুমি ও প্রিন্সিপির প্রতিনিধিত্বকারী পুরুষদের জাতীয় দল, যার সকল কার্যক্রম সাঁউ তুমি ও প্রিন্সিপির ফুটবলের সর্বোচ্চ নিয়ন্ত্রক সংস্থা সাঁউ তুমীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৫ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৬ সালের ২রা মে তারিখে, সাঁউ তুমি ও প্রিন্সিপি প্রথমবারের মতো আন্তর্জাতিক খেলায় অংশগ্রহণ করেছে; গ্যাবনে অনুষ্ঠিত উক্ত ম্যাচে সাঁউ তুমি ও প্রিন্সিপি গ্যাবনের কাছে ৬–১ গোলের ব্যবধানে পরাজিত হয়েছে।

৭,০০০ ধারণক্ষমতাবিশিষ্ট ১২ই জুলাই জাতীয় স্টেডিয়ামে ফালকন ও তোতার দল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁউ তুমি ও প্রিন্সিপির রাজধানী সাঁউ তুমিতে অবস্থিত। বর্তমানে এই দলের ম্যানেজারের দায়িত্ব পালন করছেন আদ্রিয়ানো এউসেবিও এবং অধিনায়কের দায়িত্ব পালন করছেন তিহুয়ানার আক্রমণভাগের খেলোয়াড় লুইস লেয়ান আনজোস।

সাঁউ তুমি ও প্রিন্সিপি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও সাঁউ তুমি ও প্রিন্সিপি এপর্যন্ত একবারও অংশগ্রহণ করতে সক্ষম হয়নি।

জোয়াজিফেল সোয়ারেস, জে ভারেলা, হুয়ারি কারদোসো, লুইস লেয়ান আনজোস এবং হাইর নুনেসের মতো খেলোয়াড়গণ সাঁউ তুমি ও প্রিন্সিপির জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০১২ সালের মার্চ মাসে প্রকাশিত র‌্যাঙ্কিংয়ে সাঁউ তুমি ও প্রিন্সিপি তাদের ইতিহাসে সর্বোচ্চ অবস্থান (১১৫তম) অর্জন করে এবং ২০০৭ সালের সেপ্টেম্বর মাসে প্রকাশিত র‌্যাঙ্কিংয়ে তারা ২০০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সাঁউ তুমি ও প্রিন্সিপির সর্বোচ্চ অবস্থান হচ্ছে ১৬৬তম (যা তারা ১৯৭৬ সালে অর্জন করেছিল) এবং সর্বনিম্ন অবস্থান হচ্ছে ১৯৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ সাঁউ তুমি ও প্রিন্সিপি জাতীয় ফুটবল দল  
 ক্যাফ-এ সাঁউ তুমি ও প্রিন্সিপি জাতীয় ফুটবল দল 

সাঁউ তুমি ও প্রিন্সিপি জাতীয় ফুটবল দল
আফ্রিকার জাতীয় ফুটবল দল
দক্ষিণ সুদান জাতীয় ফুটবল দল

দক্ষিণ সুদান জাতীয় ফুটবল দল () হচ্ছে আন্তর্জাতিক ফুটবলে দক্ষিণ সুদানের প্রতিনিধিত্বকারী পুরুষদের জাতীয় দল, যার সকল কার্যক্রম দক্ষিণ সুদানের ফুটবলের সর্বোচ্চ নিয়ন্ত্রক সংস্থা দক্ষিণ সুদান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০১২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ২০১২ সালের ১০ই জুলাই তারিখে, দক্ষিণ সুদান প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ সুদানের জুবায় অনুষ্ঠিত দক্ষিণ সুদান এবং উগান্ডার মধ্যকার উক্ত ম্যাচটি ২–২ গোলে ড্র হয়েছে।

৭,০০০ ধারণক্ষমতাবিশিষ্ট জুবা স্টেডিয়ামে উজ্জ্বল তারা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় দক্ষিণ সুদানের রাজধানী জুবায় অবস্থিত। বর্তমানে এই দলের ম্যানেজারের দায়িত্ব পালন করছেন বেসং আশু এবং অধিনায়কের দায়িত্ব পালন করছেন আল ওয়াদির গোলরক্ষক জুমা জেনারো।

দক্ষিণ সুদান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও দক্ষিণ সুদান এপর্যন্ত একবারও অংশগ্রহণ করতে সক্ষম হয়নি।

দোমিনিক আবুই, জুমা জেনারো, জাকারিয়া বেনাসিও আকোল, জেমস মোগা এবং জোসেফ কুচের মতো খেলোয়াড়গণ দক্ষিণ সুদানের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের নভেম্বর মাসে প্রকাশিত র‌্যাঙ্কিংয়ে দক্ষিণ সুদান তাদের ইতিহাসে সর্বোচ্চ অবস্থান (১৩৪তম) অর্জন করে এবং ২০১৩ সালের সেপ্টেম্বর মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে দক্ষিণ সুদানের সর্বোচ্চ অবস্থান হচ্ছে ১৭১তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ দক্ষিণ সুদান জাতীয় ফুটবল দল  
 ক্যাফ-এ দক্ষিণ সুদান জাতীয় ফুটবল দল 

দক্ষিণ সুদান জাতীয় ফুটবল দল
আফ্রিকার জাতীয় ফুটবল দল
ম্যাগনেসিয়াম নাইট্রেট

ম্যাগনেসিয়াম নাইট্রেট একটি অজৈব যৌগ যার রাসায়নিক সংকেত হলো Mg(NO3)2(H2O)x, যেখানে x = 6, 2, অথবা 0। অর্থাৎ ম্যাগনেসিয়াম নাইট্রেটের লবণ অনার্দ্র বা সোদক দুইই হতে পারে।  ম্যাগনেসিয়াম নাইট্রেটের সোদক লবণে ছয় অণু বা দুই অণু জল থাকতে পারে। এই লবণগুলি  সবই সাদা কঠিন পদার্থ। অনার্দ্র লবণ জলাকর্ষী, বাতাসের সংস্পর্শে দ্রুত জলীয় বাষ্প শুষে ছয় অণু কেলাসজল গঠন করে। ম্যাগনেসিয়াম নাইট্রেটের সব লবণই জল এবং ইথানল এই দুই দ্রাবকেই খুব দ্রবণীয়।

প্রাপ্তি, প্রস্তুতি ও গঠন 
জল খুব দ্রবণীয় হওয়ায় ম্যাগনেসিয়াম নাইট্রেট প্রাকৃতিকভাবেই খনি এবং গুহায় নাইট্রোম্যাগনেসাইট  হিসাবে ছয় অণু কেলাসজল সমেত সোদক হিসাবে পাওয়া যায়। 
 
নাইট্রিক অ্যাসিডের সঙ্গে বিভিন্ন ম্যাগনেসিয়াম লবণের বিক্রিয়া ঘটিয়ে বাণিজ্যিকভাবে ম্যাগনেসিয়াম নাইট্রেট তৈরি করা হয়।

ব্যবহার 
ম্যাগনেসিয়াম নাইট্রেটের প্রধান ব্যবহার হলো ঘন নাইট্রিক অ্যাসিড প্রস্তুতিতে ডিহাইড্রটিং এজেন্ট হিসাবে।

বিক্রিয়া 
ম্যাগনেসিয়াম নাইট্রেটে ক্ষারীয় ধাতুর হাইড্রক্সাইডের সাথে বিক্রিয়া করে ঐ ধাতুর নাইট্রেট লবণ গঠন করে।

Mg(NO3)2 + 2 NaOH → Mg(OH)2 + 2 NaNO3.

যেহেতু ম্যাগনেসিয়াম নাইট্রেটের জলে খুব দ্রবণীয়  তাই হেক্সাহাইড্রেট গরম করার ফলে লবণের ডিহাইড্রেশন হয় না, বরং এটি ভেঙ্গে গিয়ে ম্যাগনেসিয়াম অক্সাইড, অক্সিজেন এবং নাইট্রোজেন অক্সাইডে পরিণত হয়।:

2 Mg(NO3)2 → 2 MgO + 4 NO2 + O2.

উৎপন্ন নাইট্রোজেন অক্সাইডকে জলে শোষিত কর নাইট্রিক অ্যাসিড সংশ্লেষ করার এটি একটি সম্ভাব্য পথ। এই প্রক্রিয়াটি খুব একটা  কার্যকর না হলেও এই পদ্ধতিতে কোনও শক্তিশালী অ্যাসিড ব্যবহারের প্রয়োজন হয় না।

তথ্যসূত্র 

ম্যাগনেসিয়াম যৌগ
নাইট্রেট
জারক
কোটা দরিয়া

কোটা দরিয়া বা কোটা দরি হল ছোটো ছোটো বর্গাকার (খাত) নকশায় বোনা হালকা ওজনের একটি বৈশিষ্ট্যময় কাপড়ের নাম। এগুলি এখনও রাজস্থানের কোটার কাছে কৈথুনে এবং আশেপাশের কয়েকটি গ্রামে ঐতিহ্যবাহী পিট তাঁতে হাতে বোনা হয়। এই শাড়িগুলি সূক্ষ্ম সিল্ক এবং সুতোর তন্তুর মিশ্রণে তৈরি হয়। সুতো এই কাপড়কে শক্ত করে এবং সিল্ক এটিকে আরও উজ্জ্বল করে তোলে ও এটিকে একটি নরম স্পর্শ দেয়। একটি কোটা শাড়ির চৌখুপী বুনন খুব জনপ্রিয়। কোটা দরিয়াকে এই অঞ্চলের মানুষের ঐতিহ্য এবং রীতিনীতিগুলির সাথে এর স্বতন্ত্রতা এবং সংযোগের জন্য ভৌগোলিক নির্দেশক (জিআই) হিসাবেও বিবেচনা করা হয়েছে।

ইতিহাস
কথিত আছে যে ১৭ শতকের মাঝামাঝি সময়ে, কোটার রাও কিশোর সিংহ কর্ণাটকের মহীশূর থেকে তাঁতিদের কোটাতে নিয়ে এসেছিলেন। তারা চৌখুপী বুননের বৈশিষ্ট্যযুক্ত হাল্কা সুতির কাপড় বুনত যেগুলি ছক কাগজের মতো দেখতে ছিল এবং সেগুলি পাগড়ির জন্য উপযুক্ত ছিল। ১৬৯৬ সালে মোঘল সম্রাট আওরঙ্গজেবের পক্ষে লড়াইয়ের সময় রাও কিশোর সিং কর্ণাটকের একটি যুদ্ধে মারা গিয়েছিলেন।

বুনন

তাঁতিরা যেহেতু মহীশূর থেকে এসেছিল, উৎপাদিত কাপড়কে কোটা মাশূরিয়া বলা হত। ঐতিহ্যবাহী পাগ (পাগড়ি) তৈরি করতে সরু ৮ ইঞ্চি তাঁতে সেগুলি বোনা হত এবং পরবর্তীতে অতিশয় হালকা শাড়ির জন্য চওড়া তাঁত ব্যবহৃত হত। শাড়ির টানা এবং বুননে ৫:১ এর অনুপাতে সুতি এবং রেশম সুতোর সংমিশ্রণ ব্যবহার করা হয়, এটি একটি সূক্ষ্ম চৌখুপী নকশা তৈরি করে।  এটি হয়ে উঠেছে সাধারণ রেশম-সুতির কোটা দরিয়া মিশ্রণ। আজকাল হাতে বোনা রেশম কোটা দরিয়া শাড়িও জনপ্রিয় হয়ে উঠেছে। প্রথমে বুটি নামে পরিচিত নকশাটি ছোট এবং বহুল ব্যবহৃত ছিল। তবে এখন ধরন এবং পছন্দ অনুযায়ী বড় বড় নকশা তৈরি করা হয়। একটি মানক শাড়ি ৬.৫ মিটার দীর্ঘ এবং এতে ব্লাউজের জন্য কাপড়ও যুক্ত থাকে। প্রচুর কারুকার্যময় একটি শাড়ি তৈরি করতে এক মাস সময় লাগতে পারে এবং সেগুলি উত্তরাধিকার সূত্রে রেখে দেবার মত শাড়ি। একটি আসল কোটা দরিয়া শাড়ির এক কোণে বোনা জিআই চিহ্ন থাকবে যা থেকে বোঝা যাবে যে এটি আসল রুপো এবং সোনার সুতো ব্যবহার করে হাতে বোনা হয়েছে।

সুরত ও বারাণসীর বেশিরভাগ কোটা দরিয়া শাড়ি বিদ্যুতের তাঁতে তৈরি এবং সেগুলি হাতে করে ব্লক ছাপা, সূচিকর্ম করা হয় বা হাতে করে সম্পূর্ণতা দেওয়া হয়। এই কাপড় শাল এবং ওড়নার জন্যও ব্যবহৃত হয়।

আরও দেখুন
মহীশূর রেশম শাড়ি
মসলিন
খস (কাপড়)
তনসুখ কাপড়

তথ্যসূত্র

বহিঃসংযোগ
 Among Kota people
 The handcrafted elegance
 Kota Heritage Society
https://kotacityblog.com/kota-doria/#introduction-kota-doria 

ভারতীয় পোশাক
ভারতের ভৌগোলিক নির্দেশক
পোশাক-অসম্পূর্ণ
রাজস্থানের ভৌগোলিক নির্দেশক
শাড়ি
রাজস্থানি শিল্পকলা
রাজস্থানি পোশাক
আডিয়ার, চেন্নাই

আডিয়ার, বা অড়াইয়ার, দক্ষিণ ভারতের তামিলনাড়ু রাজ্যের চেন্নাই জেলার দক্ষিণাংশের একটি বৃৃহত্তর অঞ্চল৷ লোকালয়টি আদিয়ার নদীর দক্ষিণ তীরে অবস্থিত৷ এর পশ্চিম দিকে রয়েছে তারামণি, দক্ষিণ দিকে রয়েছে তিরুবান্মিয়ুর, পূর্ব দিকে রয়েছে বেসান্তনগর, উত্তর-পশ্চিম দিকে রয়েছে কোট্টুরপুরম এবং উত্তর দিকে আদিয়ার নদী অতিক্রম করে রয়েছে রাজা আন্নামালাইপুরম৷ আদিয়ার চেন্নাইয়ের অন্যতম ব্যয়বহুল এলাকা, যা উত্তর চেন্নাইয়ের চেয়ে প্রায় চতুর্গুণ অধিক৷ আদিয়ারের গান্ধীনগর চেন্নাইয়ের সর্বোৎকৃষ্ট স্থানগুলির একটি৷

ইতিহাস 

লোকালয়টির উত্তরাংশ দিয়ে প্রবাহিত আদিয়ার নদীর নামানুসারে এর নামকরণ৷ ফোর্ট সেন্ট জর্জে অবস্থানরত ব্রিটিশ আধিকারিকরা আদিয়ার ও গিণ্ডিকে শিকারক্ষেত্র হিসাবে ব্যবহার করত৷ ১৬৮০ খ্রিস্টাব্দ প্রথম উল্লেখ ও তৎপরবর্তীকালীন মানচিত্রে আদিয়ারের অবস্থান ছিলো চেন্নাই শহরের উপকণ্ঠে, ১৭৪০ খ্রিস্টাব্দে ব্রিটিশরা এই অঞ্চলে শাসন ক্ষমতায় এলে তারা এটিকে মাদ্রাজ প্রেসিডেন্সির অন্তর্ভুক্ত করেন৷

ঊনবিংশ শতাব্দীর শুরুর ভাগ থেকে আদিয়ারে জনবসতি বৃদ্ধি পাওয়া শুরু হয় ও ১৮৮৩ খ্রিস্টাব্দে হেলেনা ব্লাভাৎস্কির তৎপরতায় এখানে থিওসফিকাল সোসাইটির দপ্তর প্রতিষ্ঠা হয়৷ নিকটবর্তী বেসান্তনগরে রয়েছে শাস্ত্রীয় শিল্প ও সংস্কৃতির অন্যতম পীঠস্থান কলাক্ষেত্র ফাউন্ডেশন ১৯৩৬ খ্রিস্টাব্দে প্রতিষ্ঠিত করেন রুক্মিণী দেবী অরুণ্ডেল৷ ১৯৩১ খ্রিস্টাব্দে আদিয়ার ছিলো কাঞ্চীপুরম জেলার একটি জমিদারী গ্রাম৷ ১৯৪৮ খ্রিস্টাব্দে আদিয়ারকে চেন্নাই পৌরনিগমের অন্তর্ভুক্ত করা হয়৷

ভূগোল 
২০১৮ খ্রিস্টাব্দের পরিসংখ্যান অনুযায়ী আদিয়ারের ৩০.১ শতাংশ মরুভূমি, যেখানে সমগ্র চেন্নাইয়ের ১৪.৯ শতাংশ বনাঞ্চল৷ ভারতের শহরগুলির পুর অঞ্চলগূলির মধ্যে এই বনভূমির শতকরা পরিমাণ সর্বাধিক৷ আদিয়ার নদী রাজা আন্নামালাইপুরম থেকে ও বাকিংহাম খাল তারামণি ও কোট্টুরপুরমকে ভৌগোলিকভাবে আদিয়ার থেকে পৃথক করেছে৷

গুরুত্বপূর্ণ তথ্য 
 আদিয়ার সংরক্ষিত বনাঞ্চলে রয়েছে প্রায় এক শত প্রজাতি পাখি, যদি নগরায়নের ফলে তার আজ অধিকাংশই বিপন্ন৷ এই ভগ্নপ্রাপ্ত নাগরিক বাস্তুতন্ত্র পুনরুদ্ধারে ২০১১ খ্রিস্টাব্দের জানুয়ারি মাসে তামিলনাড়ু রাজ্য সরকার তোলকাব্য উদ্যান বা আদিয়ার প্রকৃতি উদ্যান উদ্বোধন করেন।

 আদিয়ারে রয়েছে আদিয়ার ক্যান্সার প্রতিষ্ঠান এবং বিশ্বের অন্যতম বৃৃহত্তম চর্ম গবেষণা কেন্দ্র কেন্দ্রীয় চর্ম গবেষণা প্রতিষ্ঠান৷

তথ্যসূত্র 

তামিলনাড়ুর শহর ও নগর
চেন্নাইয়ের শহরতলি
দাদায়া

দাদায়া ২০১৬ সালের একটি নেপালি ভাষার নাট্যধর্মী স্বল্পদৈর্ঘ্য চলচ্চিত্র। চলচ্চিত্রটি পরিচালনা করেছেন পূজা গুরুং এবং বিভুসান বাসনেট। আই কোর ফিল্মসের ব্যানারে চলচ্চিত্রটি ১ সেপ্টেম্বর ২০১৬ সালে নেপালে মুক্তি পেয়েছে। এতে প্রধান চরিত্রে অভিনয় করেছেন দেবী দামাই ও পরিমল দামাই।

পটভূমি 
নেপালের একটি ছোট গ্রামে দুই বৃদ্ধ দম্পতি আতিমালি এবং দেবী গ্রামের একমাত্র জীবিত ব্যক্তি। তাদের স্মৃতি রক্ষার জন্য কোন বিজ্ঞপ্তি ছাড়াই তাদের প্রতিবেশীরা চলে যাওয়ার পর তাদেরও গ্রাম ছেড়ে চলে যেতে হয়।

শ্রেষ্ঠাংশে 
 দেবী দামাই
 পরিমল দামাই

অভ্যর্থনা 
চলচ্চিত্রটি ইন্টারনেট মুভি ডেটাবেজে ২১ জন পর্যালোচকের পর্যালোচনার উপর ভিত্তি করে ১০ এর মধ্যে ৮.১ তারকা রেটিং পেয়েছে।

পুরস্কার 

 সানড্যান্স চলচ্চিত্র উৎসব ২০১৭
 বিশেষ জুরি পুরস্কার - চিন্তন রাজভান্ডারী (জিতেছে)
 শর্ট ফিল্ম গ্র্যান্ড জুরি পুরস্কার - বিভূষণ বাসনেট এবং পূজা গুরুং (মনোনীত)
 স্বল্পদৈর্ঘ্য চলচ্চিত্রের চিত্রনাট্য (জিতেছে)

 কিমফ ২০১৬
 কথাসাহিত্য বিভাগ (জিতেছে)

তথ্যসূত্র

বহিঃসংযোগ 
 

নেপালি চলচ্চিত্র
নেপালি নাট্যধর্মী চলচ্চিত্র
২০১৬-এর নাট্য চলচ্চিত্র
২০১৬-এর চলচ্চিত্র
নেপালি ভাষার চলচ্চিত্র
নেপালের পটভূমিতে চলচ্চিত্র
জিব্রাল্টার জাতীয় ফুটবল দল

জিব্রাল্টার জাতীয় ফুটবল দল () হচ্ছে আন্তর্জাতিক ফুটবলে জিব্রাল্টারের প্রতিনিধিত্বকারী পুরুষদের জাতীয় দল, যার সকল কার্যক্রম জিব্রাল্টারের ফুটবলের সর্বোচ্চ নিয়ন্ত্রক সংস্থা জিব্রাল্টার ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০১৬ সাল হতে ফুটবলের সর্বোচ্চ সংস্থা ফিফার এবং ২০১৩ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০১৩ সালের ১৯শে নভেম্বর তারিখে, জিব্রাল্টার প্রথমবারের মতো আন্তর্জাতিক খেলায় অংশগ্রহণ করেছে; পর্তুগালের ফারুতে অনুষ্ঠিত জিব্রাল্টার এবং স্লোভাকিয়ার মধ্যকার উক্ত ম্যাচটি ০–০ গোলে ড্র হয়েছে।

৫,০০০ ধারণক্ষমতাবিশিষ্ট জিব্রাল্টার ভিক্টোরিয়া স্টেডিয়ামে লস লানিস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জিব্রাল্টারের ভিক্টোরিয়া স্টেডিয়ামে অবস্থিত। বর্তমানে এই দলের ম্যানেজারের দায়িত্ব পালন করছেন হুলিও সেসার রিবাস এবং অধিনায়কের দায়িত্ব পালন করছেন লিঙ্কন রেড ইম্পসের রক্ষণভাগের খেলোয়াড় রয় চিপোলিনা।

জিব্রাল্টার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও জিব্রাল্টার এপর্যন্ত একবারও অংশগ্রহণ করতে সক্ষম হয়নি।

লিয়াম ওয়াকার, রয় চিপোলিনা, জোসেফ চিপোলিনা, লি কাস্কিয়ারো এবং জ্যাক গোসলিংয়ের মতো খেলোয়াড়গণ জিব্রাল্টারের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০১৮ সালের অক্টোবর মাসে প্রকাশিত র‌্যাঙ্কিংয়ে জিব্রাল্টার তাদের ইতিহাসে সর্বোচ্চ অবস্থান (১৯০তম) অর্জন করে এবং ২০১৭ সালের এপ্রিল মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিব্রাল্টারের সর্বোচ্চ অবস্থান হচ্ছে ১৭৪তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ জিব্রাল্টার জাতীয় ফুটবল দল  
 উয়েফা-এ জিব্রাল্টার জাতীয় ফুটবল দল 

জিব্রাল্টার জাতীয় ফুটবল দল
ইউরোপের জাতীয় ফুটবল দল